נטלי פרס

נטלי פְּרֵס (באנגלית: Natalie Press; נולדה ב-15 באוגוסט 1980) היא שחקנית יהודייה-אנגלייה. ב-2010 הייתה מועמדת לפרס באפט"א על תפקידה בדרמה של ה-BBC "חמש בנות" בבימויה של פיליפה לות'ורפ. היא מוכרת מהופעתה בסרט הקולנוע "אהבה של קיץ", ובסרטים עצמאיים אחדים בהם הסרט הקצר "Wasp" שזכה ב-2005 בפרס האוסקר לסרט הקצר הטוב ביותר בלייב אקשן.

ביוגרפיה
נטלי פרס נולדה בצפון לונדון. היא גדלה כיהודייה (אביה הוא יהודי ואמה הייתה קתולית שהתגיירה). היא למדה אמנות יפה באוניברסיטה, ואחר כך עבדה בעבודות זמניות במזכירות, וכפקידה בחנות וידאו על להצלחת הסרט "אהבה של קיץ".

 קריירה 
הופעתה הראשונה של פרס בטלוויזיה הייתה ב-2001 בסדרת הטלוויזיה "הולבי סיטי". הופעת הבכורה שלה בקולנוע היה בסרט קצר בשם "Wasp" משנת 2003, שזכה ב-2005 בפרס אוסקר לסרט הקצר הטובה ביותר. היא זכתה להכרה על הופעתה בסרט "אהבה של קיץ" משנת 2004 וזכתה בפרסים מטעם חוג מבקרי הקולנוע של לונדון ומטעם פרסי הקולנוע הבריטי של איבנינג סטנדרד. עוד הייתה מועמדת לפרס האקדמיה האירופית לקולנוע בקטגוריית השחקנית האירופית הטובה ביותר. ההופעה המקצועית הראשונה של פרס בתיאטרון הייתה במחזה "The Weather" מאת קלייר פולארד, שהועלה בתיאטרון רויאל קורט ב-2004 במסגרת עונת מחזאים צעירים. ב-2005 גילמה פרס את קאדי טורווידרופ (לבית ג'ליבי) בסדרת הדרמה "בית קדרות" של ה-BBC, עיבוד לרומן באותו שם מאת צ'ארלס דיקנס. עוד ב-2005 השתתפה בדרמה הטלוויזיונית "מר הארווי מדליק נר".

ב-2005 כיכבה פרס בסרט "Song of Songs" של ג'וש אפיגנאנסי , שזכה בפרס הסרט הבריטי הטוב ביותר בפסטיבל אדינבורו. ב-2006 שיחקה פרס בסרט קצר של אותו במאי "Ex Memoria", בהפקה של המפיקה זוכת האוסקר מיה בייז (Mia Bays). הסרט עוסק באישה החולה במחלת אלצהיימר. פרס גילמה את הדמות הראשית בצעירותה. הסרט היה מועמד לפרס הסרט הקצר הטוב ביותר מטעם הקולנוע הבריטי העצמאי.

ב-2006 הופיעה פרס בסרט "Red Road" (בבימויה של אנדריאה ארנולד שביימה גם את "Wasp") שזכה בפרס בפסטיבל קאן בשנת 2006. עוד שיחקה בדרמה בת שני חלקים בשם "Damage" ששודרה בטלוויזיה האירית. באותה שנה זכתה בפרס מגזין גלאמור  לשחקנית החדשה הטובה ביותר.

ב-8 במרץ 2007 הופיעה פרס בערב התרמה שנערך בגלריית אמנות וייטצ'אפל  לצדם של ריס איוואנס, מרטין מק'קוצ'ון וסמנתה מורטון. ב-2007 הייתה פרס, יחד עם ססיליה דין והלנה כריסטנסן, אחת מ"הפנים החדשות" של חברת הביגוד היפנית Uniqlo. עוד באותה שנה השתתפה בווידאו קליפ של השיר "Stalker" של להקת Turin Brakes. באוקטובר 2007 שיחקה במחזה רדיופוני של ה-BBC בשם "Wes Bell" מאת מת'יו ברוטון.

ב-2008 הופיעה פרס בסרט קצר בשם "Son" שכתב וביים דניאל מולוי, שזכה בפרסים בינלאומיים בהם הסרט הקצר הבריטי הטוב ביותר בפסטיבל הסרטים הבינלאומי של אדינבורו. היא גם כיכבה בסרט "Inseparable" לצדו של בנדיקט קמברבאץ', ובסרט "In Transit", סרט דרמה המתרחש ברוסיה בתקופת מלחמת העולם השנייה, בהשתתפות ג'ון מלקוביץ'.

ב-2010 הייתה פרס מועמדת לפרס אינדפנדנט ספיריט בקטגוריית שחקנית המשנה הטובה ביותר על הופעתה בסרט "50 גברים מתים מהלכים".

ב-2012 הופיעה פרס בתפקיד הראשי בדמות רוזמרי בדרמה התקופתית "Where I Belong". ב-2015 גילמה את דמותה של אמילי דייוויסון בסרט הקולנוע "סופרג'יסטיות".

פילמוגרפיה
קולנוע
 שנה שם שם באנגלית תפקיד הערות 2003 The Gathering 2004 אהבה של קיץ My Summer of Love מונה פרס איבנינג סטנדרד לשחקנית החדשה המבטיחה ביותר פרס מבקרי הקולנוע של לונדון לשחקנית הבריטית החדשה של השנהציון מיוחד בפסטיבל הקולנוע של מוטובון מועמדות לפרסי הקולנוע הבריטי העצמאי לשחקנית הטובה ביותרמועמדות לפרס האקדמיה האירופית לקולנוע 2005 כרומופוביה Chromophobia פיונה Animal אישה בהריון שיר השירים Song of Songs רות כהן 2006 דרך אדומה Red Road אפריל 2007 Nightwatching מרייקה 2008 In Transit זינה קאס Cass אליין 50 גברים מתים מהלכים (אנ') Fifty Dead Men Walking לארה מועמדות לפרס אינדפנדנט ספיריט לשחקנית המשנה הטובה ביותר 2009 Knife Edge אמה 2010 Donkeys אפריל היילי 2011 Island ניקי בלק 2012נימוסים רעים Ill Manors קטיה Where I Belong רוזמרי 2015 סופרג'יסטיות Suffragette אמילי דייוויסון

טלוויזיה
 שנה שם שם באנגלית תפקיד הערות 2001 הולבי סיטי Holby City קלייר ברדלי בפרק "Mother Knows Best" 2002 Is Harry on the Boat? פיגי סרט טלוויזיה 2003 Peter in Paradise מריה סרט טלוויזיה 2004 עדות אילמת Silent Witness ניקולה בטלר בפרק "Death by Water" Outlaws לורה בפרק "Sins of the Father" Lie with Me שינה קאסט סרט טלוויזיה 2005 מר הארווי מדליק נר Mr. Harvey Lights a Candle הלן טיילור סרט טלוויזיה בית קדרות Bleak House קאדי טורווידרופ מיני-סדרה 2007 Damage אמה קאהיל סרט טלוויזיהמועמדות לפרס השחקנית הטובה ביותר בפסטיבל הטלוויזיה של מונטה קרלו 2010 חמש בנות Five Daughters פולה קלנל מיני-סדרהמועמדות לפרס באפט"א לטלוויזיה לשחקנית הטובה ביותר 2011 The Jury II לוסי קרטרייט סדרת טלוויזיה (5 פרקים)

קישורים חיצוניים

הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:בריטיות שנולדו ב-1980
קטגוריה:בריטים שנולדו ב-1980